Document ID: 31998D0371

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαΐου 1998 σχετικά με τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες [κοινοποιηθείσα υπό τον αριθμό Ε(1998) 1445] (Κείμενο που παρουσιάζει ενδιαφέρον για τον ΕΟΧ) (98/371/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
την οδηγία 72/462/ΕΟΚ του Συμβουλίου, της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 97/79/ΕΚ (2), και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και η κτηνιατρική πιστοποίηση που διέπουν τις εισαγωγές νωπού κρέτος από την πρώην Γιουγκοσλαβική Δημοκρατίας της Μακεδονίας, την Ουγγαρία, την Πολωνία, τη Ρουμανία, τη Βουλγαρία, τη Σλοβενία, την Κροατία, την Τσεχική Δημοκρατία, τη Σλοβακική Δημοκρατία και την Ομοσπονδιακή Δημοκρατία της Γιουγκοσλαβίας, θεσπίστηκαν με τις αποφάσεις της Επιτροπής 81/547/ΕΟΚ (3), 82/8/ΕΟΚ (4), 82/9/ΕΟΚ (5), 82/132/ΕΟΚ (6), 92/222/ΕΟΚ (7), 92/377/ΕΟΚ (8), 92/390/ΕΟΚ (9), 94/845/ΕΚ (10), 94/846/ΕΚ (11), και 97/737/ΕΚ (12) 7
ότι, με την απόφαση 89/197/ΕΟΚ της Επιτροπής (13), δεν επιτρέπονται οι εισαγωγές νωπού κρέατος από την Αλβανία 7
ότι δεν έχουν θεσπιστεί ακόμα οι κανόνες υγιεινής για τα ζώα και κτηνιατρικής πιστοποίησης για τις εισαγωγές νωπού κρέατος από τη Λευκορωσία, τη Βοσνία-Ερζεγοβίνη, την Εσθονία, τη Λετονία, τη Λιθουανία και τη Ρωσία 7 ότι επιβάλλεται, συνεπώς, ο καθορισμός των επιτρεπόμενων προς εισαγωγή προϊόντων και των υγειονομικών εγγυήσεων που πρέπει να απαιτούνται 7
ότι, ενόψει της εσωτερικής αγοράς, θεσπίστηκαν πολλά υγειονομικά μέτρα στο πλαίσιο του ενδοκοινοτικού εμπορίου 7 ότι για την επίτευξη αυτού του στόχου επιβάλλεται παράλληλα η προσαρμογή των υγειονομικών όρων που απαιτούνται για την εισαγωγή νωπού κρέατος από τρίτες χώρες, ιδίως από ορισμένες ευρωπαϊκές χώρες 7
ότι η εν λόγω προσαρμογή πρέπει να λαμβάνει υπόψη τα διαφορετικά επιδημιολογικά δεδομένα στις συγκεκριμένες ευρωπαϊκές χώρες, ακόμα και στα διάφορα τμήματα αυτών των χωρών 7 ότι, επειδή η κατάσταση της υγείας των ζώων είναι ακριβώς η ίδια στα διάφορα τμήματα αυτών των διαφορετικών χωρών, απαιτείται να λαμβάνεται υπόψη το γεγονός αυτό κατά τον καθορισμό ενός νέου συστήματος υγειονομικών εγγυήσεων 7
ότι, ως εκ τούτου, ενδείκνυται η θέσπιση πιστοποιητικών υγείας διαφορετικού τύπου, σύμφωνα με τους απαιτούμενους όρους για την εισαγωγή νωπού κρέατος από αυτές τις διαφορετικές χώρες ή περιοχές των χωρών αυτών 7
ότι, για τη διασαφήνιση και την απλούστευση της κοινοτικής νομοθεσίας, απαιτείται η ενοποίηση των απαιτούμενων υγειονομικών όρων για τις εισαγωγές νωπού κρέατος από τις συγκεκριμένες ευρωπαϊκές χώρες και η κατάργηση των αποφάσεων που ισχύουν για τις χώρες αυτές 7
ότι, επιπλέον, οι αρμόδιες κτηνιατρικές αρχές των συγκεκριμένων χωρών πρέπει να επιβεβαιώνουν ότι οι χώρες τους ή περιοχές των χωρών τους είναι για διάστημα τουλάχιστον 12 μηνών απαλλαγμένες από την πανώλη των βοοειδών, τον αφθώδη πυρετό, την αφρικανική πανώλη των χοίρων, την κλασική πανώλη των χοίρων, την φυσαλιδώδη νόσο των χοίρων και την πολιοεγκεφαλίτιδα των χοίρων (νόσο του Teschen) 7
ότι οι αρμόδιες αρχές των συγκεκριμένων χωρών οφείλουν να κοινοποιούν στην Επιτροπή και τα κράτη μέλη, εντός 24 ωρών, με τηλεομοιοτυπία, τέλεξ ή τηλεγράφημα, την εμφάνιση οποιασδήποτε από τις προαναφερόμενες νόσους ή τη μεταβολή των μέτρων εμβολιασμού κατά των νόσων αυτών 7 ότι ορισμένες αρχές έχουν επίσης αναλάβει την υποχρέωση να κοινοποιούν στην Επιτροπή περιοδικά ενημερωμένα στοιχεία για τα σχέδια επιτήρησης και ελέγχου των προαναφερόμενων νόσων, και ιδίως της κλασικής πανώλης των χοίρων 7
ότι πρέπει να θεσπιστούν άλλοι υγειονομικοί όροι για το κρέας που δεν προορίζεται για ανθρώπινη κατανάλωση, σύμφωνα με τις διατάξεις της οδηγίας 92/118/ΕΟΚ του Συμβουλίου (14), και της απόφασης 89/18/ΕΟΚ της Επιτροπής (15), σχετικά με τις εισαγωγές νωπού κρέατος από τρίτες χώρες για άλλους σκοπούς εκτός από την ανθρώπινη κατανάλωση 7
ότι οι κανόνες υγιεινής των ζώων και κτηνιατρικής πιστοποίησης πρέπει να προσαρμόζονται σε συνάρτηση με την κατάσταση της υγείας των ζώων στη συγκεκριμένη τρίτη χώρα 7
ότι η οδηγία 96/93/ΕΚ του Συμβουλίου (16), καθορίζει πρότυπα πιστοποίησης που απαιτούνται για να είναι έγκυρη η πιστοποίηση και για την πρόληψη της απάτης 7 ότι είναι σκόπιμο να διασφαλιστεί ότι οι κανόνες και οι αρχές που εφαρμόζουν οι υπεύθυνοι σε θέματα πιστοποίησης της τρίτης χώρας παρέχουν εγγυήσεις, τουλάχιστον ισοδύναμες με τις εγγυήσεις που θέσπισε η εν λόγω οδηγία 7
ότι η οδηγία 93/119/ΕΚ του Συμβουλίου (17), ορίζει ότι το κτηνιατρικό υγειονομικό πιστοποιητικό που συνοδεύει το κρέας που πρόκειται να εισαχθεί από τρίτες χώρες προς την Ευρωπαϊκή Κοινότητα πρέπει να συμπληρώνεται από βεβαίωση που πιστοποιεί ότι τα ζώα έχουν σφαγεί υπό συνθήκες που παρέχουν εγυήσεις όσον αφορά τη μεταχείρισή τους από τον άνθρωπο, για τουλάχιστον ισοδύναμες με τις σχετικές διατάξεις της οδηγίας 7
ότι, επειδή η παρούσα απόφαση θεσπίζει ένα νέο καθεστώς πιστοποίησης, πρέπει να προβλεφθεί η περίοδος εντός της οποίας θα τεθεί σε εφαρμογή 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τους σκοπούς της παρούσας απόφασης ισχύουν οι ακόλουθοι ορισμοί:
«νωπό κρέας»: όπως ορίζεται στο άρθρο 2 στοιχείο β) της οδηγίας 64/433/ΕΟΚ του Συμβουλίου (18).
Άρθρο 2
1. Τα κράτη μέλη επιτρέπουν την εισαγωγή νωπού κρέατος των κατηγοριών που απαριθμούνται στο παρτάρτημα ΙΙ, το οποίο προέρχεται από περιοχές που καθορίζονται στο παράρτημα Ι, υπό τον όρο ότι πληροί τις εγγυήσεις που καθορίζονται στο πιστοποιητικό υγείας των ζώων, το οποίο συντάσσεται σύμφωνα με το παράρτημα ΙΙΙ.
2. Τα κράτη μέλη επιτρέπουν την εισαγωγή στην επικράτειά τους νωπού κρέατος από τη χώρα προέλευσης, υπό τον όρο ότι πληρούνται οι συμπληρωματικές εγγυήσεις που απαιτούνται στο παράρτημα ΙΙ και περιγράφονται στο παράρτημα ΙV. Η χώρα εξαγωγής πρέπει να παρέχει αυτές τις συμπληρωματικές εγγυήσεις στο τμήμα V των πιστοποιητικών κάθε τύπου που καθορίζονται στο παράρτημα ΙΙΙ.
3. Κατά τις εισαγωγές νωπού κρέατος, που περιγράφεται στο άρθρο 1 και προορίζεται για τους σκοπούς άλλους πλην της κατανάλωσης από τον άνθρωπο, τα κράτη μέλη εξασφαλίζουν ότι πληρούνται οι ακόλουθες απαιτήσεις:
- οι όροι που καθορίζονται στην παράγραφο 1,
- οι όροι που θέσπισε η οδηγία 92/118/ΕΟΚ,
- οι όροι που θέσπισε η οδηγία 89/18/ΕΟΚ.
Άρθρο 3
Η παρούσα απόφαση επανεξετάζεται σε συνάρτηση με τη μεταβολή της κατάστασης της υγείας των ζώων στην Κοινότητα και στις συγκεκριμένες ευρωπαϊκές χώρες από τις οποίες επιτρέπονται οι εισαγωγές.
Άρθρο 4
Η παρούσα απόφαση αρχίζει να ισχύει από τις 15 Ιουνίου 1998.
Άρθρο 5
1. Καταργούνται οι αποφάσεις 81/547/ΕΟΚ, 82/8/ΕΟΚ, 82/9/ΕΟΚ, 82/132/ΕΟΚ, 92/222/ΕΟΚ, 92/377/ΕΟΚ, 92/390/ΕΟΚ, 94/845/ΕΚ, 94/846/ΕΚ και 97/737/ΕΚ από την προαναφερόμενη ημερομηνία στο άρθρο 4.
2. Τα κράτη μέλη επιτρέπουν την εισαγωγή νωπού κρέατος, το οποίο παράγεται και πιστοποιείται σύμφωνα με τις απαιτήσεις των αποφάσεων, 82/8/ΕΟΚ, 82/9/ΕΟΚ, 82/132/ΕΟΚ, 92/222/ΕΟΚ, 92/377/ΕΟΚ, 92/390/ΕΟΚ, 94/845/ΕΚ, 94/846/ΕΚ, εντός 15 ημερών από την ημερομηνία που προαναφέρεται στην παράγραφο 1.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 29 Μαΐου 1998.

Labels: 17
0
3
6
18